CELEX: 62011TA0384
Language: da
Date: 2014-11-25 00:00:00
Title: Sag T-384/11: Rettens dom af 25. november 2014 — Safa Nicu Sepahan mod Rådet (Fælles udenrigs- og sikkerhedspolitik – restriktive foranstaltninger truffet over for Iran med henblik på at forhindre nuklear spredning – indefrysning af midler – fejlskøn – ret til en effektiv domstolsbeskyttelse – erstatningspåstand)

19.1.2015   
            
            
               DA
            
            
               Den Europæiske Unions Tidende
            
            
               C 16/30
            
         
      Rettens dom af 25. november 2014 — Safa Nicu Sepahan mod Rådet
      (Sag T-384/11) (1)
      
      (Fælles udenrigs- og sikkerhedspolitik - restriktive foranstaltninger truffet over for Iran med henblik på at forhindre nuklear spredning - indefrysning af midler - fejlskøn - ret til en effektiv domstolsbeskyttelse - erstatningspåstand)
      (2015/C 016/48)
      Processprog: engelsk
      
         Parter
      
      
         Sagsøger: Safa Nicu Sepahan Co. (Isfahan, Iran) (ved advokat A. Bahrami)
      
         Sagsøgt: Rådet for Den Europæiske Union (først ved A. Vitro og R. Liudvinaviciute-Cordeiro, derefter ved R. Liudvinaviciute-Cordeiro og I. Gurov, som befuldmægtigede)
      
         Sagens genstand
      
      Dels påstand om delvis annullation af Rådets gennemførelsesforordning (EU) nr. 503/2011 af 23. maj 2011 om gennemførelse af forordning (EU) nr. 961/2010 om restriktive foranstaltninger over for Iran (EUT L 136, s. 26) og af Rådets forordning (EU) nr. 267/2012 af 23. marts 2012 om restriktive foranstaltninger over for Iran og om ophævelse af forordning (EU) nr. 961/2010 (EUT L 88, s. 1), dels påstand om erstatning.
      
         Konklusion
      
      
                  1)
               
               
                  For så vidt som de vedrører Safa Nicu Sepahan Co. annulleres:
                  
                              —
                           
                           
                              punkt 19 i del I, tabel B, i bilag I til Rådets gennemførelsesforordning (EU) nr. 503/2011 af 23. maj 2011 om gennemførelse af forordning (EU) nr. 961/2010 om restriktive foranstaltninger over for Iran, og
                           
                        
                              —
                           
                           
                              punkt 61 i del I, tabel B, i bilag IX til Rådets forordning (EU) nr. 267/2012 af 23. marts 2012 om restriktive foranstaltninger over for Iran og om ophævelse af forordning (EU) nr. 961/2010.
                           
                        
            
                  2)
               
               
                  Rådet for Den Europæiske Union betaler erstatning på 50 000 EUR til Safa Nicu Sepahan til dækning af ikke-økonomisk skade, som dette selskab har lidt.
               
            
                  3)
               
               
                  Erstatningen til Safa Nicu Sepahan forhøjes med morarenter fra afsigelsen af denne dom indtil det fulde erstatningsbeløb er blevet betalt på grundlag af den sats, som er fastsat af Den Europæiske Centralbank for de vigtigste refinansieringstransaktioner, forhøjet med 2 procentpoint.
               
            
                  4)
               
               
                  I øvrigt frifindes Rådet.
               
            
                  5)
               
               
                  Rådet bærer sine egne omkostninger i hovedsagen og i sagen om foreløbige forholdsregler samt halvdelen af Safa Nicu Sepahans omkostninger i disse sager. Safa Nicu Sepahan bærer halvdelen af sine egne omkostninger i hovedsagen og i sagen om foreløbige forholdsregler.
               
            
         (1)  EUT C 282 af 24.9.2011.